Protokoll nummer 5, 2020

Styremøte i NBfU region Nord onsdag 1. april.

Sted: telefonstyremøte.

Tilstede: Katrin Hasselberg, Lena Gimse, Tanita Thomassen, Dennis Thomassen, Andrea Bruun Eivik, Synne Sandtrøen.

Møtestart: 18:00

Sak 13.20: Konstituering   
A. Sekretær/referent  
Katrin foreslår at Synne er referent. Synne kan godt være referent. Katrin sier også at styret kan rullere på å skrive protokoll. Tanita sier hun kan hjelpe til med protokollskrivingen i starten.   
B. Økonomiansvarlig  
 Lena og Katrin er foreslått. Ingen andre melder seg  
C. Medlemsansvarlig  
 Tanita er foreslått. Synne ønsker også å være medlemsansvarlig sammen med Tanita. Lena og Tanita forteller hva arbeidsoppgavene til medlemsansvarlige er.  
D. Legatansvarlig  
Katrin og Tanita er foreslått som legatansvarlig. Dennis melder ifra at han ønsker å bli inkludert i søknadsskrivingen slik at han kan lære.

Vedtak: styret har konstituert seg for den neste styreperioden.

Sak 14.20: Sommertur   
Det er allerede 12 påmeldte til sommerturen, inkludert barn og familie.   
Det var kommet inn at noen reiser fra utlandet. Katrin tror det kanskje er en mistolkning av spørsmålet som ligger i skjema. Styre blir enige om at vi kun dekker reise innenlands.   
Vi har fått spørsmål om vi har lov til å gjennomføre turen på grunn av convid-19. Vi forholder oss til helsedirektoratets anbefalinger.   
Lena lurer på hvor mange vi tenker skal være med på sommertur. Katrin svarer at vi har satt grensen på 50 personer, inkludert fellesledsagere. Tanita forteller at vi tenker å ha seks fellesledsager, der alle er over 18 år. Lena foreslår tre fellesledsagere som sommerturkomiteen kan spørre. Det påpekes at det kan være lurt å prøve å finne noen fra Tromsø slik at vi ikke bruker så mye penger på å fly inn ledsagere.

Vedtak: Sommerturen fortsetter som planlagt og spør foreslåtte fellesledsagere

Sak 15.20: Fysisk styremøte til høsten  
Lena foreslår å ha det fysiske styremøte i sammenheng med landsmøtet som avholdes i september. Det blir foreslått å ha møte i Oslo 9-10 september. Da kan vi også bruke litt tid på å forberede oss til landsmøte. Lena har forslag til møtelokale i Oslo

Vedtak: planlegger styremøte i Oslo 9-10 september

Sak 16.20: Delegater til landsmøtet  
Vi har kun fire delegater til landsmøtet og ønsker minst seks. Solveig Marie er spurt, hun ønsker å delta med forbehold om at hun er i Norge. Merete blir foreslått som delegat, mens Adrian blir foreslått som første vara. Trond er foreslått som andre vara. Silje Charlotte blir også foreslått. Dennis sier han kan spørre Adrian og Katrin sier hun kan spørre de resterende. Lena oppplyser at flere kan stille på landsmøtet, men kun delegater har stemmerett.

Vedtak: styret fortsetter arbeidet med å finne delegater

Sak 17.20: Rutiner og frister  
Katrin forteller at alle skal være medlem av nord-lista i løpet av uka.  
Messenger skal brukes til kortere beskjeder. Det skal ikke gis beskjeder etter kl 23:00 på kvelden.  
Mail bør sjekkes jevnlig da viktig informasjon kommer på mail. Tanita syns sakslister og lignende bør sendes på mail siden det er rotete og lese lengere innlegg på messenger.   
Katrin sier at fremover vil det bli sendt på mail, men i forkant av møtet var ikke alle med på nord-lista.   
Lena mener det er fint om vi blir enige innad om hvem som tar kontakt med andre, slik at det ikke oppstår at flere sender informasjon om det samme til de samme personene.   
Tanita nevner at det er frist for å godkjenne søknader og protokoller. Det blir nevnt at det er viktig å si ifra hvis det er noe du har sakt du skal gjøre, men av forskjellige årsaker ikke får gjort det som er avtalt. Da kan noen andre får gjort det i stedefor at det ikke blir gjort.

Vedtak: tatt til orientering

Sak 18.20: Annet  
  
Lena kommer med at den nye ledelsen i nord må diskutere om vi ønsker og vidreføre eller endre ting som er blitt gjort tidligere. Eksempel er at nord tidligere har tillatt alkohol på arrangement der alle er over 18.   
  
Lena anbefaler at arrangementskomiteen til julebord blir satt på neste styremøte.  
  
Det oppfordres til å lage litt liv på Nord sin facebookside. Dette kan være bilder eller kortere innlegg. Lena ønsker å dele informasjon på siden som er passende. Dennis har invitert sine venner til å like siden og foreslår at flere kan invitere sine facebookvenner til å like siden. Lena informerer at Nord har flest følgere på facebook, sammenlignet med de øvrige regionene.

Vedtak: Tatt til orientering!

Sak 19.20: Neste styremøte.  
Neste møter er satt til 23. april kl 18:00

Møteslutt: kl 19:03

Synne Sandtrøen  
Referent